Jy raak moontlik hier aan die sosiale gedrag van 'n spesifieke gemeenskap. Dat daar nie kommentaar oor kleiner borste is nie beteken nie dat daar nie 'n negatiewe houding is nie. Die gebrek aan kommentaar spruit heel moontlik uit die mate van respek wat daar nog soms vir vroue bestaan in die Westerse kultuur, dieselfde kultuur wat die (Amerikaanse?) idee van "bigger is better" aanhang.
"Ek het 'n skelm verhouding met 'n getroude vrou, ons is albei getroud. Ek het nog nooit iemand soos sy ontmoet wat seks betref nie. Sy het 'n gelukkige huwelik maar soos jy weet jy kan als in oorvloed hê maar as 'n man nie sy job na behore kan doen nie dan begin 'n vrou iets beter soek. Sy kla gereeld dat haar man haar nie kan bevredig nie en dat hy nog van die konserwatiewe tipe is. Hy sal nooit iets nuuts probeer nie. Sy is gereed vir enige iets. Ek het haar baie dinge geleer wat sy maar net kon van droom ek het selfs vir haar 'n vibrator gekoop en ek vertroetel haar daarmee. Weet jy hoe geniet sy dit! Sy kan meer as een keer 'n orgasme bereik. Sy het gereeld weens depressie in die hospitaal beland voordat ons ontmoet het. Ons is nou bykans vyf jaar in die verhouding en niemand weet daarvan nie. Ons twee ons vul mekaar goed aan. Wat ons so lank laat uithou is dat ons nie druk opmekaar toepas nie. Weet jy wat die grote van 'n ou se penis maak tog saak. Sy deel my mee haar eggenoot is nie goed bedeeld nie."
"Ben, ek wil net graag my bydrae lewer oor die grootte van 'n man se penis. Ek is 'n vrou en wil graag deel met ander wat my man se tante altyd vir hom gesê het "Probeer jou duim in jou oor druk en jy sal vind dit is baie seer, druk nou jou pinkie in jou oor en voel hoe gerieflik en lekker jy jou oor kan krap. Ek hoop dit antwoord baie mans se vrae, dit is nie die penis wat die verskil maak nie, dit is die man se benadering tot seks en hoe hy sy vrou behandel."
In uiterste gevalle kan chirurgie gebruik word om die penis te vergoot. Ek raai dat jou vraag nie na hierdie gevalle verwys nie.
Ek glo nie daar is veel lede van die teenoorgestelde geslag wat ´n maatband bed toe bring nie en die grootte moet radikaal verskil vir meeste van hulle om ´n verskil te voel.
Grootte maak net ´n verskil as jy glo joune is nie op standaard nie. Dit kan jou selfbeeld en jou vertoning in die bed ´n knou gee.
Alle inligting wat op Seks 101 verskyn moet slegs op sigwaarde aanvaar word. Daar word geen waarborg gegee of geimpliseer oor die korrektheid van die inligting nie.